Milorad Mažić
Milorad Mažić nekadašnji je srbijanski nogometni sudija. Postao je FIFA-in sudija 2009. Elitni sudija UEFA-e postao je 2012. jer je dvije godine bio sudija kategorije jedan. Sudio je utakmice kvalifikacija i na Svjetskom prvenstvu 2014, Evropsku ligu i Ligu prvaka. Podijelio je pravdu u finalu Kupa konfederacija 2017. između Njemačke i Čilea, a bio je i arbitar u UEFA Superkupu 2016. između Real Madrida i Seville. Evropska fudbalska unija (UEFA) objavila je da će Mažić suditi finale Lige prvaka 26. maja 2018. u Kijevu između Real Madrida i Liverpoola. FIFA ga je 29. marta 2018. imenovala za suđenje na Svjetskom prvenstvu 2018, zajedno s pomoćnim sudijama Milovanom Ristićem i Daliborom Đurđevićem, koji su ga pratili od 2012. Godine 2019. napustio je srbijanski nogomet i profesionalno otišao na suđenje u Kineski nogometni savez (CFA) da bi iste godine bio izabran za najboljeg sudiju u kineskoj Superligi, postavši prvi stranac koji je osvojio to priznanje. U karijeri je više puta dijelio pravdu u derbiju između Partizana i Crvene zvezde. S kolegom Milovanom Ristićem bio je predavač 2017. na seminaru za sudije BH Telecom Premijer lige BiH u Vogošći. Tečno govori engleski jezik.